rejauldu/bengali-wikipedia huggingface dataset:
কারাহ বর্নি মসজিদ () তিউনিসিয়ার মেদিনায় অবস্থিত একটি তিউনিসিয়ান মসজিদ ছিল। এটি এখন আর বিদ্যমান নেই।Mohamed Belkhodja, Tārīkh maʻālim al-tawḥīd fī al-qadīm wa-fī al-Jadīd, Tunis, al-Maṭbaʻah al-Tūnisīyah, 1939, 429 p   অবস্থান  কারাহ বর্নি‌ মসজিদ সিদি এল আগা স্ট্রিটে অবস্থিত ছিল।   ব্যুৎপত্তি  তুর্কি ভাষায় "বর্নি" শব্দের অর্থ কালো, আর "কারাহ" শব্দের অর্থ "বাজ পাখি"। তাই কারাহ বর্নি মসজিদ নামের অর্থ দাঁড়ায় কালো বাজপাখির মসজিদ।   ইতিহাস  পর্যবেক্ষকদের মতে মসজিদটি অটোমান শাসনামলে নির্মাণ করা হয়েছিল।   তথ্যসূত্র   বিষয়শ্রেণী:অপর্যালোচিত অনুবাদসহ পাতা
মোফাজ্জল হোসেন চৌধুরী মায়া (জন্ম: ৩ ফেব্রুয়ারি, ১৯৪৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম উপাধি প্রদান করে। স্বাধীনতা ও মুক্তিযুদ্ধে অবদানের জন্য তিনি ২০২৩ সালে স্বাধীনতা পুরস্কারে ভূষিত হন।   প্রাথমিক ও শিক্ষা জীবন  বীর বিক্রম মোফাজ্জল হোসেন চৌধুরী মায়া চাঁদপুর জেলার মতলব উত্তর উপজেলার মোহনপুরের সম্ভ্রান্ত চৌধুরী পরিবারে জন্মগ্রহণ করেন। তার পিতার নাম মরহুম আলী আহসান মিয়া ও মাতার নাম মরহুমা মোসা: আক্তারুন্নেছা।  শিক্ষা জীবন মিউজিক কলেজ থেকে আই মিউজিক পাশ করেন। এছাড়া ও জগন্নাথ কলেজ থেকে তিনি  রাষ্ট্রবিজ্ঞান ও ইসলামের ইতিহাসে  স্নাতকোত্তর ডিগ্রি লাভ করে পরবর্তীতে এলএলবি ডিগ্রী অর্জন করেন।  রাজনৈতিক জীবন জনাব চৌধুরী ১৯৬৫ সালে ছাত্র রাজনীতির মাধ্যমে রাজনৈতিক জীবন শুরু করেন। তিনি ১৯৯৬ ও ২০১৪  সালে চাঁদপুর-২ আসন থেকে সংসদ সদস্য হিসেবে নির্বাচিত হন। তিনি ১৯৯৭ সালে স্থানীয় সরকার, পল্লী উন্নয়ন ও সমবায় প্রতিমন্ত্রী হিসেবে নিযুক্ত হন, পরবর্তীতে ১৯৯৮-২০০১ সাল পর্যন্ত তিনি নৌ-পরিবহন প্রতিমন্ত্রী হিসেবে দায়িত্ব পালন করেন। এবং ২০১৪-২০১৯ সাল পর্যন্ত  তিনি দুর্যোগ ব্যবস্থাপনা ও ত্রাণ মন্ত্রণালয়ে মন্ত্রী হিসেবে দায়িত্ব পালন করেছেন। বর্তমানে তিনি বাংলাদেশ আওয়ামীলীগের প্রেসিডিয়াম সদস্য। তার আগে তিনি অবিভক্ত ঢাকা মহানগর আওয়ামী লীগের সাধারণ সম্পাদক ও বাংলাদেশ আওয়ামী লীগের কেন্দ্রীয় কার্যনির্বাহী সদস্য ছিলেন।  মুক্তিযুদ্ধে অবদান ১৯৭১ সালে তিনি যুদ্ধকালীন ২ নং সেক্টরের ক্র্যাক প্লাটুনের কমান্ডার হিসেবে বীরত্বপূর্ণ দায়িত্ব পালন করেন। মুক্তিযুদ্ধে গুরুত্বপূর্ণ অবদানের জন্য তাকে ‘বীর বিক্রম’ খেতাব দেয়া হয়েছিল।  পুরস্কার ও সম্মাননা  বীর বিক্রম  স্বাধীনতা পুরস্কার ২০২৩।  তথ্যসূত্র  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বীর বিক্রম বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চাঁদপুর জেলার রাজনীতিবিদ বিষয়শ্রেণী:মতলব উত্তর উপজেলার ব্যক্তি বিষয়শ্রেণী:বৃহত্তর মতলবের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:স্থানীয় সরকার, পল্লী উন্নয়ন ও সমবায় মন্ত্রী বিষয়শ্রেণী:শেখ হাসিনার প্রথম মন্ত্রিসভার সদস্য বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ মন্ত্রী বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী
রুখসানা আহমদ (জন্ম ১৯৪৮) হলেন একজন  পাকিস্তানি  ঔপন্যাসিক, ছোট গল্প, কবিতা, নাটক এবং অনুবাদক। তিনি বিয়ের পরে আরো পড়াশুনার জন্য ইংল্যান্ডে পাড়ি জমান এবং লেখালেখিকে তার  পেশা হিসাবে অর্জন করেন।  তিনি এশীয় লেখকদের, বিশেষত নারীদের জন্য তিনি লেখালেখি  করেছেন।   জীবনী  রুখসানা আহমদ ১৯৪৮ সালে পাকিস্তানের করাচীতে জন্মগ্রহণ করেন। তিনি পাকিস্তানের বিভিন্ন শহরের বিভিন্ন  বিদ্যালয়ে পড়াশুনা করেছিলেন। তিনি পাঞ্জাব বিশ্ববিদ্যালয়ে এবং করাচিতে কলেজের পড়াশোনা করাচী বিশ্ববিদ্যালয় থেকে ইংরেজি সাহিত্য ও ভাষাতত্ত্ব বিষয়ে স্নাতকোত্তর ডিগ্রি অর্জন করেন। তারপরে তিনি করাচি বিশ্ববিদ্যালয়ে সাহিত্য বিষয়ে যোগ করেন এবং বিয়ে না হওয়া পর্যন্ত ইংরেজি সাহিত্যের পাঠদান চালিয়ে যান। তার বিয়ের পরে তিনি ইংল্যান্ডে পাড়ি জমান। এবং সেখানে তিনি রিডিং বিশ্ববিদ্যালয়ে পড়তে শুরু করেন এবং সেখান থেকে কলা ডিগ্রি অর্জন করেন।   তার পরিবারের সাথে তিনি লন্ডনে যান। সেখানে আহমদ বিভিন্ন কাজে নিযুক্ত হয়েছিলেন। তিনি সেখানে একজন নাট্যকার এবং সাংবাদিক হিসাবে একটি ফ্রিল্যান্স পেশাজীবন  শুরু করেন। তিনি উর্দু থেকে ইংরেজিতে বিভিন্ন কবিতা ও উপন্যাস অনুবাদ করা শুরু করেন।  আহমদের প্রথম উপন্যাসটি ছিল হোপ চিট (১৯৯৬) ।  এটি একটি যুবতীকে দুইভাবে "বিভিন্ন বিশ্বব্যাপী" উত্থাপিত করে তুলেছে।  তিনি একজন জনপ্রিয় নাট্যকার হিসাবে অসংখ্য নাটক লিখেছেন। তেমনি তিনি ধর্মস্থানের জন্য বিভিন্ন গান লিখেছেন। গানগুলো রেডিও এবং মঞ্চে গেয়ে তিনি তার পেশা জীবন  শুরু করেন এবং মাঝে মধ্যে ভুল করেছেন... ভারতের অ্যানি বেসেন্ট (২০০৭)। তিনি বিবিসি রেডিও এর জন্য বিভিন্ন নাটককে অভিযোজিত করেছেন। নাটকগুলোর মধ্যে অন্তর্ভুক্ত হলো  জ্যান রেডিসের ওয়াইড সারগাসো সিয়া, ওমেন অ্যাট পয়েন্ট জিরো যার লেখক নওয়াল এল সাদাউই, মিন্ডিগেঠস চিল্ড্রেন যার লেখক সালমান রুশদি এবং ম্যাপস ফর লাস্ট লভারস যার লেখক হলেন নাদিম আসলাম। জুন এবং অক্টোবর  ১৯৯১ সালে, আহমদের একটি অভয়ারণ্যের জন্য একটি ধর্মস্থানের গান ব্রিটেনের অনেক থিয়েটারে অভিনয় তিনি করেছিলেন।  আহমদ ১৯৮৪ সালে লন্ডনে এশিয়ান মহিলা লেখকদের একজন সদস্য হন। রিতা উলফের পাশাপাশি তিনি ১৯৯০ সালে লন্ডনের কালী থিয়েটার কোম্পানিটিকে সহযোগিতা করেছিলেন। তিনি কোম্পানিটিকে আট বছর ধরে নেতৃত্ব দেন। তিনি দক্ষিণ এশিয়ান আর্টস অ্যান্ড সাহিত্য প্রতিষ্ঠা করেছেন যুক্তরাজ্যের ডায়াসপোরা আর্কাইভে সালিদা (এখন সাদা) নামে পরিচিত। তিনি লন্ডন বিশ্ববিদ্যালয়ের রানী মেরি কলেজের রয়্যাল সাহিত্য তহবিলের উপদেষ্টা সহকর্মীও হিসাবেও আছেন।   পুরস্কার  আহমদ জাতিগত সমতা পুরস্কার কমিশনের মতো সুপরিচিত পুরস্কারের জন্য মনোনয়নপত্রসহ বিভিন্ন আকর্ষণ জিতেছেন, লেখক গিল্ড পুরস্কার, সোনি পুরস্কার এবং ২০০২ সুসান স্মিথ ব্ল্যাকবার্ন পুরস্কার জিতেছেন। তিনি কাজ করেছেন ফায়ার রিভারের জন্য  ২০০১ সালে। তিনি সুসান স্মিথ ব্ল্যাকবার্ন থিয়েটার পুরস্কারের জন্য দ্বিতীয় স্থান অধিকার করে জিতেছিলেন। তার করা ওয়াইড সারগাসো সিয়ার জন্য তিনি গ্রেট ব্রিটেন রেডিও অ্যাডাপ্টেশন লেখক রাইটার গিল্ড পুরস্কার  পেয়েছেন।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী সাংবাদিক বিষয়শ্রেণী:করাচির লেখক বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:করাচি বিশ্ববিদ্যালয়ের শিক্ষক বিষয়শ্রেণী:পাকিস্তানি নারী ঔপন্যাসিক বিষয়শ্রেণী:ইংল্যান্ডে পাকিস্তানি অভিবাসী
thumb|স্যাটালাইট ছবি  তাসমান সাগর হল দক্ষিণ প্রশান্ত মহাসাগরের একটি প্রান্তিক সমুদ্র, যা অস্ট্রেলিয়া ও নিউজিল্যান্ডের মধ্যে অবস্থিত। এর আয়তন প্রায়  জুড়ে এবং উত্তর থেকে দক্ষিণে প্রায় । সমুদ্রের নামকরণ করা হয়েছিল ওলন্দাজ অভিযাত্রী আবেল তাসমানের নামে, যিনি ১৬৪২ সালে এটি অতিক্রমকারী প্রথম পরিচিত ব্যক্তি ছিলেন। পরবর্তীতে ব্রিটিশ অভিযাত্রী লেফটেন্যান্ট জেমস কুক ১৭৭০-এর দশকে তিনটি অনুসন্ধান অভিযানের সময় তাসমান সাগরে ব্যাপকভাবে নৌযান চালিয়েছিলেন।   নিউজিল্যান্ডের মাওরি জনগণ এই সাগরটিকে তে মোয়ানা-এ-রেহুয়া বলে, যার অর্থ 'রেহুয়ার সাগর' যা প্রশান্ত মহাসাগরীয় জলের সাথে তে তাই-ও-হুইটিরিয়া ('হুইটিরিয়ার সমুদ্র') নামে সংঘর্ষ করে - হুইটিরিয়ার পরে, রেহুয়ার প্রেমিকা - কেপ রিঙ্গা, উত্তর দ্বীপের উত্তরের প্রান্তে।   তথ্যসূত্র   সূত্র    বহিঃসংযোগ   শ্মিট ওশান ইনস্টিটিউটে তাসমান সাগরের লুকানো জোয়ারের ট্র্যাকিং  বিষয়শ্রেণী:সাগর বিষয়শ্রেণী:নিউজিল্যান্ডের উপকূলরেখা বিষয়শ্রেণী:অস্ট্রেলিয়ার জলরাশি
thumb|NFS SPECSFS 2008 এর পারফরম্যান্স তুলনা, 22 নভেম্বর 2013 হিসাবে নেটওয়ার্ক ফাইল সিস্টেম (NFS) নেটওয়ার্ক ফাইল সিস্টেম (NFS) ব্যবহার করা হলে নেটওয়ার্কের বিভিন্ন হোস্ট এক্সপোর্টকৃত পার্টিশনসমূহ ওই হোস্টের লোকাল পার্টিশন হিসেবে মাউন্ট করতে পারবে। এর ফলে এমনভাবে ফাইলসমূহ নেটওয়ার্কে রাখা যায় যাতে সকল ইউজার তা নিজের কম্পিউটারের ফাইল হিসেবে ব্যবহার করতে পারে। যেমন আমরা চাই লিনাক্স নেটওয়ার্ক ব্যবহার সম্পর্কিত প্রয়োজনীয় ডকুমেন্ট প্রত্যেক ইউজারের জন্য থাকুক। এজন্য আপনি/docs নামের একটি ডিরেক্টরি প্রতিটি কম্পিউটারে দিতে পারেন। কিন্তু এতে অসুবিধা হলো কোনো ফাইল পরিবর্তন করলে সেটিকে প্রতিটি কম্পিউটারে আবার কপি করে দিতে হবে। এছাড়া একই জিনিস একাধিক কম্পিউটারে থাকার ফলে প্রচুর ডিস্ক স্পেস অযথা ব্যয় হবে। এর পরিবর্তে আপনি NFS ব্যবহার করে এনএফএস সার্ভারে ওই ডিরেক্টরি এক্সপোর্ট করতে পারেন। এরপর অন্যান্য হোস্ট সেই ডিরেক্টরিকে আপনা থেকেই/docs হিসেবে মাউন্ট করতে পারে। ফলে প্রতিটি ইউজার একইভাবে সেসব ডকুমেন্ট দেখতে পাবে।  বর্তমানে NFS এর দুটি ভার্সন ব্যবহার করা হয়: NFS সংস্করণ ২ (NFSv2), যা কয়েকবছর যাবৎ ব্যবহৃত হচ্ছে, আরেকটি হলো NFS সংস্করণ ৩ (NFSv3) যাতে বেশ কিছু নতন ফিচার যোগ করা হয়েছে। রেডহ্যট/ফিডোরা লিনাক্স NFSv2 ও NFSv3 উভয়ই সাপোর্ট করে, তবে ডিফল্ট হিসেবে NFSv3 ব্যবহার করে।  বিষয়শ্রেণী:ইন্টারনেট প্রোটোকল বিষয়শ্রেণী:নেটওয়ার্ক ফাইল সিস্টেম বিষয়শ্রেণী:ইন্টারনেট প্রোটোকল ভিত্তিক নেটওয়ার্ক সফটওয়্যার বিষয়শ্রেণী:ইউনিক্স নেটওয়ার্ক সম্পর্কিত সফটওয়্যার বিষয়শ্রেণী:অ্যাপ্লিকেশন লেয়ার প্রোটোকল
থাম্ব|আইভি লিগের স্কুলগুলির মানচিত্র|300x300px থাম্ব|ডান|কলম্বিয়ার উইয়েন স্টেডিয়ামে আইভি লিগ সদস্যদের পতাকা  আইভি লিগ (ইংরেজিতে: Ivy League) হল উত্তর-পূর্বাঞ্চলীয় যুক্তরাষ্ট্রের আটটি বেসরকারি উচ্চশিক্ষা প্রতিষ্ঠানের সমন্বয়ে একটি অ্যাথলেটিক সম্মেলন। এই আটটি প্রতিষ্ঠানকে একত্রে একটি গ্রুপ হিসেবে পরিচয় প্রদানের ক্ষেত্রেও “আইভি লিগ” নামটি ব্যবহৃত হয়। আটটি শিক্ষা প্রতিষ্ঠান হলো: ব্রাউন ইউনিভার্সিটি, কলাম্বিয়া ইউনিভার্সিটি, কর্নেল ইউনিভার্সিটি, হার্ভার্ড ইউনিভার্সিটি, প্রিন্সটন বিশ্ববিদ্যালয়, ইউনিভার্সিটি অফ পেনসিলভানিয়া, ডার্টমাউথ কলেজ এবং ইয়েল ইউনিভার্সিটি। আইভি লিগের একটি দ্যোতনা হল, এটি একইসঙ্গে এই আটটি শিক্ষাপ্রতিষ্ঠানের শিক্ষাগত উৎকর্ষ, শিক্ষার্থী ভর্তিতে নৈর্বাচনিকতা ও সামাজিক আভিজাত্য প্রকাশ করে।  ১৯৫৪ সালে ন্যাশনাল কলেজিয়েট অ্যাথলেটিক অ্যাসোসিয়েশনের প্রথম বিভাগীয় সম্মেলন গঠনের পরে আইভি লিগ- পরিভাষাটি প্রাতিষ্ঠানিক রূপ লাভ করে। তবে বর্তমানে পরিভাষাটি কেবল অ্যাথলেটিকসের মাঝেই সীমাবদ্ধ নেই, এটি বর্তমানকালে বিশেষভাবে যুক্তরাষ্ট্রের প্রাচীন উচ্চশিক্ষা প্রতিষ্ঠানসমূহের শিক্ষাগত উৎকর্ষের পরিচয়বাহক। এছাড়া জনসাধারণের দৃষ্টিতে এই লিগের অন্তর্ভুক্ত শিক্ষাপ্রতিষ্ঠানসমূহ দেশের এবং বিশ্বের সবচেয়ে মর্যাদাপূর্ণ বিশ্ববিদ্যালয়ের মধ্যে অন্যতম হিসেবে বিবেচিত। ইউ.এস. নিউজ এ্যান্ড ওয়ার্ল্ড রিপোর্ট ম্যাগাজিন প্রকাশিত কলেজ ও বিশ্ববিদ্যালয়ের র্যাং কিং-এ প্রতিনিয়তই আইভি লিগের অন্তর্ভুক্ত প্রতিষ্ঠানগুলো থাকে। এই আটটি শিক্ষা প্রতিষ্ঠানের মধ্যে সাতটিই যুক্তরাষ্ট্রের ঔপনিবেশিক আমলে প্রতিষ্ঠিত হয়, ব্যতিক্রম শুধু কর্নেল ইউনিভার্সিটি, যেটি ১৮৬৫-তে প্রতিষ্ঠিত হয়। আইভি লিগের সবকয়টি প্রতিষ্ঠানই যুক্তরাষ্ট্রের উত্তর-পূর্বাঞ্চলে অবস্থিত। এগুলো কেন্দ্রীয় ও প্রাদেশিক সরকার থেকে প্রতি বছরই গবেষণা ও অন্যান্য খাতে ব্যাপক অনুদান লাভ করে।   সদস্য  প্রতিষ্ঠানঅবস্থানঅ্যাথলেটিক ডাকনামস্নাতকস্নাতকোত্তর২০১৮ সালে বৃত্তিদানশিক্ষাপ্রতিষ্ঠানের কর্মচাারিরঙব্রাউন বিশ্ববিদ্যালয়প্রভিডেন্স, রোড আইল্যান্ডবেয়ার্স$৪.৭ বিলিয়নAs of June 30, 2018. কলাম্বিয়া বিশ্ববিদ্যালয়নিউ ইয়র্ক শহর, নিউ ইয়র্কলায়ন্স$১০.৮৭ বিলিয়নকর্নেল বিশ্ববিদ্যালয়ইথাকা, নিউ ইয়র্কবিগ রেড$৭.২৩ বিলিয়নডার্টমাউথ কলেজহ্যানওভার, নিউ হ্যাম্পশায়ারবিগ গ্রিন$৫.৪৯ বিলিয়নহার্ভার্ড বিশ্ববিদ্যালয়কেমব্রিজ, ম্যাসাচুসেটসক্রিমসন$৩৮.৩০ বিলিয়নপেন্সিল্‌ভেনিয়া বিশ্ববিদ্যালয়ফিলাডেলফিয়া, পেনসিলভেনিয়াকোয়েরারস$১৩.৭৮ বিলিয়নপ্রিন্সটন বিশ্ববিদ্যালয়প্রিন্সটন, নিউ জার্সিটাইগার্স$২৫.৯২ বিলিয়নইয়েল বিশ্ববিদ্যালয়নিউ হ্যাভেন, কানেটিকাটবুলডগস$২৯.৩৫ বিলিয়ন   টীকা    তথ্যসূত্র    বহিঃসংযোগ
বৌদ্ধধর্মেধর্ম (সংস্কৃত) বা ধম্ম (পালি) বলতে বোঝায়:  যথাভূত বা প্রকৃতির যথাযথ অবথা।  যৌথভাবে বা ব্যক্তিগতভাবে গণ্য প্রকৃতির বিধান।  বুদ্ধের শিক্ষা যা মানুষের দুঃখ-সংক্রান্ত সমস্যার ক্ষেত্রে প্রযোজ্য প্রাকৃতিক বিধানের স্বরূপ উদ্ঘাটন করে।  একটি ধারণা এবং/অথবা তার গুণাবলি।The late Venerable Buddhadasa, one of the most influential Buddhist philosophers of twentieth century Thailand, explains the meaning of the term Dhamma/Dharma in the context of Buddhism by a fourfold definition. According to this, Dhamma means a) The state of Nature as it is, b) The laws of nature, c) The duties that must be performed in accordance with the laws of nature, and d) The results that are derived from the fulfillment of such duties.    ‘ধর্ম’ একটি সংস্কৃত সব্দ। এটির প্রাকৃত অপভ্রংশ হল ‘ধম্ম’।Turner, Ralph 1939, entry #6753 in  "A comparative and etymological dictionary of the Indo-Aryan  Languages; http://dsal.uchicago.edu/dictionaries/soas/  ‘ধর্ম’ শব্দটির উৎপত্তি ‘ধম্‌’ মূল থেকে, যার অর্থ ‘ধারণ করা’। বৌদ্ধশাস্ত্রের টীকা অনুসারে, ধর্ম হল সেই বস্তু যা এর অনুশীলনকারীকে দুঃখ বা দুঃখজনক পরিস্থিতিতে জন্মগ্রহণ করার হাত থেকে রক্ষা করে। বৌদ্ধ প্রতিভাষা অনুসারে, ধম্মের অর্থ সর্বশ্রেষ্ঠ এবং সর্বাপেক্ষা সহজবোধ্য।  আরও দেখুন বৌদ্ধধর্মে বাস্তবতা  তথ্যসূত্র  বিষয়শ্রেণী:বৌদ্ধ পরিভাষা বিষয়শ্রেণী:মহাযান বিষয়শ্রেণী:তিব্বতি বৌদ্ধধর্ম বিষয়শ্রেণী:বৌদ্ধ দার্শনিক ধারণা  de:Dharma#Dharma im Buddhismus en:Dharma (Buddhism) mr:धम्म th:พระธรรม (ศาสนาพุทธ) tl:Dharma
কলকাতা ম্যারাথন (আনুষ্ঠানিকভাবে: আইডিবিআই ফেডারেল লাইফ ইন্স্যুরেন্স কলকাতা পূর্ণ ম্যারাথন) কলকাতা, পশ্চিমবঙ্গ, ভারতে প্রতিবছরে অনুষ্ঠিত ম্যারাথন দৌড় প্রতিযোগিতা। এটি ২০০৮ সালে চালু করা হয়েছিল।কলকাতায় অনুষ্ঠিত ম্যারাথনটি পূর্ব ভারতের  সবচেয়ে বড় এবং একমাত্র পূর্ণাঙ্গ ম্যারাথন।   প্ররিচালনা সংস্থা   ম্যারাথনটি ভারতের অ্যাথলেটিক্স ফেডারেশন (এএফআই) কর্তৃক অনুমোদিত। ২০১৬ এর জন্য আইডিবিআই ফেডারেল লাইফ ইন্স্যুরেন্স হবে ম্যারাথনের শিরোনাম স্পনসর। ম্যারাথনটি হাইলাইফ ম্যানেজমেন্ট দ্বারা পরিচালিত হয়।  ২০১৬ সালের রিও অলিম্পিকে ম্যারাথন ইভেন্টের জন্য ২০১৬ সালের ম্যারাথনও একটি অফিসিয়াল কোয়ালিফাইং চক্র হবে।  ২০১৭ সালের আইডিবিআই ফেডারেল লাইফ ইন্স্যুরেন্সের শিরোনাম স্পনসর হয় ম্যারাথনটির।  ভারতীয় ক্রিকেট খেলোয়াড় শচীন টেন্ডুলকার ২০১৭ সালের কলকাতা ম্যারাথনে ব্র্যান্ড অ্যাম্বাসেডর নির্বাচিত হয়েছেন।   প্রতিযোগিতা  কলকাতা ম্যারাথন প্রতিযোগিতায় পাঁচটি বিভাগ আছে। ঐতিহ্যবাহী পূর্ণ ও অর্ধ ম্যারাথন দূরত্বের সাথে সাথে ১০ কিলোমিটার মুক্ত দৌড়, ১০ কিলোমিটার কর্পোরেট দৌড় এবং শিশুদের জন্য ৫ কিলোমিটারের মজাদার দৌড় রয়েছে।  ম্যারাথনের প্রথম সংস্করণে প্রায় ৬,০০০ রানার অংশগ্রহণ করেন; রানার সংখ্যা ২০১৫ সালে বেড়ে হয় ১৫,০০০।  শুধুমাত্র ভারতীয় দৌড়বিদ পুরস্কারের জন্য যোগ্য; আয়োজকদের মতে, ম্যারাথনের লক্ষ্য ভারতীয় প্রতিযোগীদের জন্য একটি প্ল্যাটফর্ম প্রদান করা এবং ভারতের স্তরে স্তরে অ্যাথলেটিকদের উন্নীত করা।  ২০১৫ সালে, পূর্ণ ম্যারাথনের বিজয়ী জন্য পুরস্কার অর্থ ছিল ৩.২ লাখ (৫,০০০ মার্কিন ডলার), ২য় এবং ৩য় ফিনিশারদের যথাক্রমে ১.৬ লক্ষ (মার্কিন $ ২,৫০০) এবং ০.৮ লাখ (মার্কিন $ ১,২০০)।    ম্যারাথনের পথ  ম্যারাথন রেঞ্জার্স ক্লাবের সামনে রেড রোড থেকে শুরু হয়। তারপর শহরের বিভিন্ন সীমাবদ্ধতার মধ্যে দৌড় হয়।ভিক্টোরিয়া এলাকা সহ ঐতিহাসিক পার্ক স্ট্রিট, ময়দান অতিক্রম করে দৌড়বীরেরা।   তথ্যসূত্র   বিষয়শ্রেণী:ম্যারাথন বিষয়শ্রেণী:কলকাতায় ক্রীড়া বিষয়শ্রেণী:২০০৮-এ পশ্চিমবঙ্গে প্রতিষ্ঠিত বিষয়শ্রেণী:২০০৮-এ প্রতিষ্ঠিত পুনরাবৃত্ত ক্রীড়া ঘটনা
thumb|বিশেষ ধরনের পোশাক পরিহিতা খেলমা মহিলা খেলমাবা সাকাচেপ হল ভারতের উত্তর-পূর্বাঞ্চলের প্রাচীন কুকি উপজাতিগুলির মধ্যে একটি।  খেলমা উপজাতি প্রাচীন কুকি সম্প্রদায়ের একটি ছোট উপজাতি। তারা আসামের বেশ কয়েকটি এলাকায় বাস করে, যার মধ্যে আছে ডিমা হাসাও, কার্বি আংলং এবং জয়ন্তীয়া পাহাড়। এরা নাগাল্যান্ড, পেরেন এবং মিজোরাম ও ত্রিপুরাতেও বাস করে।   সংস্কৃতি  তাদের জীবনধারা এবং অভ্যাসগুলি চিন-কুকি জনগোষ্ঠীর অন্যান্য উপজাতির সাথে ঘনিষ্ঠভাবে সাদৃশ্যপূর্ণ। ডিমা হাসাও জেলার বাসিন্দাদের মধ্যে খেলমা হল ক্ষুদ্রতম জনগোষ্ঠীর একটি। ভাষা, রীতিনীতি এবং ঐতিহ্যের দিক থেকে খেলমা গোষ্ঠী অনেকটাই বিয়াটে এবং হারাংখোলেরমত। তারা অতীতে পার্শ্ববর্তী সমতলের আদিবাসীদের মতো তাদের মৃতদের দাহ করত। কিন্তু পরে খ্রিস্টান ধর্মে দীক্ষিত হয়ে যায়। কিন্তু কিছু ক্ষেত্রে, খ্রিস্টান বিশ্বাস এবং অনুশীলনের সাথে ঐতিহ্যগত প্রভাবও জড়িত হয়ে গেছে।  জীবিকা খেলমাদের মূল জীবিকা চাষাবাদ। কৃষিপণ্যের মধ্যে রয়েছে ধান, ভুট্টা, ইয়াম, আদা, হলুদ, মরিচ, শাকসবজি, তুলা ইত্যাদি। জনসংখ্যার ৬০% এরও বেশি বর্তমানে কোনো না কোনোভাবে কৃষি ও রেশম চাষে জড়িত। মুষ্টিমেয় কিছু খেলমা সরকারি খাতে নিয়োজিত এবং কেউ কেউ ছুতোরশিল্প, হাঁস-মুরগি ও গবাদি পশু পালনের মতো ছোট আকারের ব্যবসা বেছে নিয়েছে।  উৎসব খেলমারা সারা বছর ধরে বিভিন্ন উৎসবও উদযাপন করে, যেগুলি  বিভিন্ন দেবদেবীর পূজার সাথে যুক্ত। তাদের বিভিন্ন উৎসবগুলি মধ্যে আছে সাকথার, রুবু-খাত, পারসেম-কুট, ইনমুথুং এবং রুবুথুম। যখন খেলমারা প্রকৃতির উপাসনা করে সেই সময়ে তাদের সমস্ত অনুষ্ঠানের মধ্যে রুবুথুম সবচেয়ে গুরুত্বপূর্ণ। তারা বিশ্বাস করে যে পরিবারে শান্তি আনতে এই অনুষ্ঠানটি করতে হবে। পারসেম কুট হল এপ্রিল মাসে উদযাপিত সবচেয়ে বড় উৎসবগুলির একটি। খেলামাদের বিভিন্ন অনুষ্ঠানে গাওয়ার জন্য প্রচুর লোকসংগীত রয়েছে, যেগুলি সাধারণত ধীর লয়ে গাওয়া হয়।  পোশাক খেলমারা তাদের স্বতন্ত্র পোশাকের জন্য পরিচিত। মহিলারা তাদের গলায় সুতোয় গাঁথা বিভিন্ন পুঁতি এবং মুদ্রার হার পরে। আজ, গ্রামের বেশিরভাগ তরুণ ছেলে মেয়েরা প্যান্ট, শার্ট এবং ঐতিহ্যবাহী মেখলা পরে। বয়স্ক পুরুষরা কেবল একটি ধুতি পরে।  ঐতিহ্য খেলমাদের ঐতিহ্যবাহী সামাজিক প্রশাসন হালাম নামে পরিচিত, যার প্রধানদের বলা হয় কালিম এবং কাবুর। খেলমা সম্প্রদায়ে, একজন যুবককে তার স্ত্রীকে বাড়িতে নিয়ে যাওয়ার অনুমতি নেওয়ার আগে চার বছর ধরে তার শ্বশুরবাড়ির সেবা করতে হয়। এই ব্যবস্থাকে মাকসা বলা হয়। তথ্যসূত্র  বহিঃসংযোগ Assam people  বিষয়শ্রেণী:আসামের সামাজিক গোষ্ঠী বিষয়শ্রেণী:আসামের উপজাতি
থাম্ব|"5-মিনিট" ইপোক্সি আঠার একটি সিরিঞ্জ, যাতে ইপোক্সি রজন এবং হার্ডনারের জন্য পৃথক বগি থাকে থাম্ব|ইপোক্সাইড গ্রুপের গঠন, সমস্ত ইপোক্সি রেজিনে উপস্থিত একটি প্রতিক্রিয়াশীল কার্যকরী গ্রুপ  ইপোক্সি হল ইপোক্সি রেজিনের মৌলিক উপাদান বা নিরাময় শেষ পণ্যের পরিবার। ইপোক্সি রেজিন, পলিপক্সাইড নামেও পরিচিত।  যা প্রতিক্রিয়াশীল প্রিপলিমার এবং পলিমারের একটি শ্রেণী যা ইপোক্সাইড গ্রুপ ধারণ করে। ইপোক্সাইড ফাংশনাল গ্রুপকে সম্মিলিতভাবে ইপোক্সিও বলা হয়। একটি ইপোক্সাইড গ্রুপের IUPAC নাম হল একটি অক্সিরেন ।  ইপোক্সি রেজিনগুলি অনুঘটক হোমোপলিমারাইজেশনের মাধ্যমে নিজেদের সাথে বিক্রিয়া ( ক্রস-লিঙ্কড ) হতে পারে, অথবা পলিফাংশনাল অ্যামাইনস, অ্যাসিড (এবং অ্যাসিড অ্যানহাইড্রাইডস), ফেনলস, অ্যালকোহল এবং থিওলস (সাধারণত মারকাপটান নামে পরিচিত) সহ বিস্তৃত সহ-প্রতিক্রিয়াকারীর সাথে প্রতিক্রিয়া হতে পারে। এই সহ-প্রতিক্রিয়াগুলিকে প্রায়শই হার্ডেনার্স বা নিরাময়কারী হিসাবে উল্লেখ করা হয় এবং ক্রস-লিঙ্কিং প্রতিক্রিয়াকে সাধারণত নিরাময় হিসাবে উল্লেখ করা হয়।  পলিপক্সাইডের নিজেদের সাথে বা পলিফাংশনাল হার্ডেনারের সাথে প্রতিক্রিয়া একটি থার্মোসেটিং পলিমার গঠন করে, প্রায়ই অনুকূল যান্ত্রিক বৈশিষ্ট্য এবং উচ্চ তাপ ও রাসায়নিক প্রতিরোধের সাথে।  ইপক্সির বিস্তৃত অ্যাপ্লিকেশন রয়েছে, যার মধ্যে রয়েছে ধাতব আবরণ, কম্পোজিট,  ইলেকট্রনিক্সে ব্যবহার, বৈদ্যুতিক উপাদান (যেমন বোর্ডে চিপের জন্য), এলইডি, হাই-টেনশন ইলেকট্রিকাল ইনসুলেটর, পেইন্ট ব্রাশ তৈরি, ফাইবার-রিইনফোর্সড প্লাস্টিক সামগ্রী এবং কাঠামোগত  এবং অন্যান্য উদ্দেশ্যে আঠালো ।    ইপোক্সি রেসিন যৌগগুলির সংস্পর্শে আসার সাথে সাথেই মিলে যায়,এবং এগুলো স্বাস্থের জন্য অনেক ঝুঁকিপূর্ণ এর ঝুঁকিগুলির মধ্যে রয়েছে ডার্মাটাইটিস এবং অ্যালার্জির প্রতিক্রিয়া, সেইসাথে শ্বাসকষ্টের বাষ্প এবং বালির ধূলিকণা থেকে শ্বাসকষ্ট, যা কখনোই পুরোপুরি নিরাময় হয় না।      তথ্যসূত্র   বিষয়শ্রেণী:জৈব পলিমার বিষয়শ্রেণী:আঠা বিষয়শ্রেণী:সিন্থেটিক রেজিন
| imageright = {{SAFESUBST:#if:yes|50px}} | style = border: 2px solid CornflowerBlue; background: repeating-linear-gradient(300deg, MistyRose, AntiqueWhite, Ivory, Honeydew, Azure, GhostWhite, MistyRose 50%); | textstyle = padding: 0.75em; text-align:center; | plainlinks = yes | text  = শুভ প্রথম সম্পাদনা দিবস!সুপ্রিয় {{SAFESUBST:PAGENAME}}! আপনাকে আপনার  সম্পাদনা বার্ষিকীর শুভেচ্ছা জানাচ্ছি, আজকেই এই দিনে আপনি {{SAFESUBST:#if:{{SAFESUBST:yesno|yes}}|urlencode:{{SAFESUBST:PAGENAME}}}}&dir=prev&limit=1 আপনার প্রথম সম্পাদনাটি|আপনার প্রথম সম্পাদনাটি}} করেছিলেন!  ~~~~~~ }}
থাম্ব|আলোক-বিভব ক্রিয়ার উদাহরণR.Delamare, O.Bulteel, D.Flandre, Conversion lumière/électricité: notions fondamentales et exemples de recherche আলোক-বিভব ক্রিয়া (Photovoltaic Effect) এমন একটি প্রক্রিয়া যাতে কোন আলোক-বিভব-সক্রিয় (photovoltaic) পদার্থের বা কাঠামোর উপর তড়িচ্চুম্বকীয় বিকীরণ আপতিত হলে তাতে বিভব পার্থক্যের সৃষ্টি হয়। ১৮৩৯ সালে ফরাসি পদার্থবিজ্ঞানী বেকরেল সর্বপ্রথম আলোক-বিভব ক্রিয়া পর্যবেক্ষণ করেন।   আরো দেখুন   আলোক তড়িৎ ক্রিয়া   তথ্যসূত্র   বিষয়শ্রেণী:তড়িচ্চুম্বকীয় বিকিরণ বিষয়শ্রেণী:বৈদ্যুতিক ঘটনা বিষয়শ্রেণী:শক্তির রূপান্তর বিষয়শ্রেণী:কোয়ান্টাম রসায়ন বিষয়শ্রেণী:তড়িৎ রসায়ন
বাংলাদেশ সোসাইটি অব মাইক্রোবায়োলজিস্টস (বিএসএম) বাংলাদেশী অণুজীববিজ্ঞানীদের একটি সংগঠন। ঢাকা বিশ্ববিদ্যালয়ের অণুজীববিজ্ঞান বিভাগে এর অবস্থান। এটি বাংলাদেশ জার্নাল অব মাইক্রোবায়োলজি নামে একটি জার্নাল প্রকাশ করে থাকে।   ইতিহাস  বাংলাদেশ সোসাইটি অব মাইক্রোবায়োলজিস্টস ১৯৭৬ সালে বাংলাদেশের কয়েকজন গবেষক এবং বুদ্ধিজীবীদের দ্বারা প্রতিষ্ঠিত হয়েছিল। প্রতিষ্ঠার পর থেকে এটি বাংলাদেশের অণুজীববিজ্ঞানী ও গবেষকদের বৃহত্তম সংগঠন হিসেবে আবির্ভূত হয়েছে। সোসাইটির প্রতিষ্ঠাতা সভাপতি ছিলেন মেজর জেনারেল মাহমুদুর রহমান চৌধুরী, যিনি ২৪ জুন, ১৯৯৯ সালে মারা যান।   প্রতিষ্ঠাতাবৃন্দ    অধ্যাপক আমিনুল ইসলাম,  মেজর জেনারেল এম আর চৌধুরী,  ডাঃ কেএমএস আজিজ,  ডাঃ ইমদাদুল হক,  ডাঃ ফরিদা হক,  অধ্যাপক নাইয়ুম চৌধুরী  অধ্যাপক খায়রুল বাশার,  অধ্যাপক এম আর খান,  মেজর জেনারেল মতিউর রহমান,  জনাব জি কে জোয়ার্দার,  অধ্যাপক এস এস কাদরী,  অধ্যাপক মামুন রশীদ চৌধুরী,  ডাঃ মহসিন পাটোয়ারী,  ডাঃ ফজলে রাব্বি,  ডাঃ আনসার আলী,  ডাঃ শাহজাহান কবির,  ডাঃ সৈয়দা কাদসিয়া আক্তার (প্রয়াত),  ডঃ সৈয়দ আশরাফ আহমেদ,  ডাঃ ফিরদৌসী কাদরী,  ডাঃ মোহাম্মদ রহমতুল্লাহ,  ডাঃ এম শওকত আলী,  ডাঃ এম এ রহিম প্রমুখ অন্যান্য।   বহিঃসংযোগ   বাংলাদেশ সোসাইটি অব মাইক্রোবায়োলজিস্ট  বিষয়শ্রেণী:বাংলাদেশের বিদ্বৎসমাজ বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন বিষয়শ্রেণী:বাংলাদেশে বিজ্ঞান ও প্রযুক্তি বিষয়শ্রেণী:১৯৭৬-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন
... উজাইরকে ইহুদিরা "ঈশ্বরের পুত্র" মনে করতো?  ... বাহাই ধর্মের অনুসারীরা তাঁদের বর্তমান দূত বাহাউল্লাহ’র আবির্ভাবের ১০০০ বছরের মধ্যে ঈশ্বরের আর কোনো দূতের আবির্ভাবে বিশ্বাস করে না?  ... শামস নাভেদ উসমানি ইসলাম ও হিন্দুধর্মে পারদর্শীতার জন্য একই সাথে 'আচার্য' ও 'মাওলানা' উপাধি লাভ করেছিলেন?  ... আশকেনজি ইহুদিরা ঐতিহ্যগতভাবে ইদ্দিশ ভাষায় বেইথ নেসেট তথা ইহুদি উপাসনালয় বুঝাতে 'শুল' ব্যবহার করে?  ... বেল্জ মহা উপাসনালয় পৃথিবীর বৃহত্তম সিনাগগ?  ... মিশর ১৯৩৭ সালে হজযাত্রীদের জন্য সর্বপ্রথম বিমান পরিষেবা চালু করে?  ... জেরুসালেমের প্রধান মুফতির পদটি ১৯১৮ সালে রোনাল্ড স্টোর্স নেতৃত্বাধীন ব্রিটিশ সামরিক সরকার তৈরি করে?  ... জরাথুস্ট্র ধর্মের উৎপত্তিস্থল ইরান হলেও গোটা বিশ্বের মধ্যে সবচেয়ে বেশি জরাথুস্ট্র ধর্মাবলম্বী ভারতে বসবাস করে?  ... রামকৃষ্ণ পরমহংস ইসলাম ও খ্রিস্টধর্ম সহ বিভিন্ন ধর্মমত অভ্যাস করার পর উপলব্ধি করেছিলেন সকল মতই একই ঈশ্বরের পথে মানুষকে চালিত করে?
পিপ্পা ভারতের ৪৫ ক্যাভালরি রেজিমেন্টের ক্যাপ্টেন বলরাম সিং মেহতার জীবনের উপর ভিত্তি করে একটি   ভারতীয় হিন্দি ভাষার জীবনীমূলক যুদ্ধের চলচ্চিত্র। ১৯৭১ সালে যশোরের চৌগাছার গরীবপুরের যুদ্ধের সময় ঘটে যাওয়া বাস্তব জীবনের ঘটনা অবলম্বনে চলচ্চিত্রটি নির্মাণ করেছেন রাজা কৃষ্ণ মেনন। ছবিটি ব্রিগেডিয়ার বলরাম সিং মেহতার লেখা 'দ্য বার্নিং চ্যাফিস' বই থেকে অনুপ্রাণিত। আরএসভিপি মুভিজ ও রায় কাপুর ফিল্মসের ব্যানারে রনি স্ক্রুওয়ালা এবং সিদ্ধার্থ রায় কাপুর প্রযোজক হিসাবে কাজ করেছিলেন। এতে প্রধান চরিত্রে অভিনয় করেছেন ইশান খট্টর, মৃণাল ঠাকুর এবং প্রিয়াংশু পাইনুলি। চলচ্চিত্রটি ২০২৩ সালের ১০ নভেম্বর অ্যামাজন প্রাইম ভিডিওতে মুক্তি পায়।  যুদ্ধের সময় পিটি-৭৬ ট্যাংকসহ ভারতীয় বেশ কয়েকটি ট্যাংকের কারণে পাকিস্তানি সেনাদের শোচনীয় পরাজয় হয়েছিল। পিটি-৭৬ ট্যাংককে ভারতীয় সেনারা ‘পিপ্পা’ নামে ডাকতেন।   অভিনয়শিল্পী     ক্যাপ্টেন বলরাম "বল্লু" সিং মেহতার চরিত্রে ইশান খট্টর  রাধা মেহতার চরিত্রে  মৃণাল ঠাকুর  মেজর রাম মেহতার চরিত্রে প্রিয়াংশু পাইনুলি মিসেস মেহতার চরিত্রে সোনি রাজদান  শিবলী চরিত্রে ইনামুল হক  কমল সদনা ফিল্ড মার্শাল শ্যাম মানেকশের ভূমিকায়  দলজিৎ সিং নারাগের চরিত্রে চন্দ্রচূর রাই  সোহম মজুমদার  লেসান করিমোভা   উৎপাদন   প্রধান ফটোগ্রাফি ২০২১ সালের সেপ্টেম্বরে শুরু হয়েছিল।   সাউন্ডট্র্যাক   ছবিটির সঙ্গীত পরিচালনা করেছেন এ  আর. রহমান। "র‌্যাম্পেজ" শিরোনামের প্রথম এককটি ৬ই নভেম্বর ২০২৩ এ প্রকাশিত হয়েছিল।  তথ্যসূত্র  বহিঃসংযোগ       বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:জীবনীমূলক অ্যাকশন চলচ্চিত্র বিষয়শ্রেণী:ভারতীয় অ্যাকশন যুদ্ধের চলচ্চিত্র বিষয়শ্রেণী:ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র বিষয়শ্রেণী:চলচ্চিত্রে পাকিস্তানের সামরিক বাহিনী বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:অ্যামাজন প্রাইম ভিডিও মৌলিক চলচ্চিত্র